৪:৪৩ পিএম, ১৬ জানুয়ারী ২০১৯, বুধবার | | ৯ জমাদিউল আউয়াল ১৪৪০
‘র‌্যাব কার্যালয়ে জিজ্ঞাসাবাদ চলছে ইমরানের’
০৬ জুন ২০১৮, ১০:৩১ পিএম | সাদি
এসএনএন২৪.কম : র‌্যাবের হাতে আটক গণজাগরণ মঞ্চের মুখপাত্র ইমরান এইচ সরকারকে জিজ্ঞাসাবাদ করছে র‌্যাব। শাহবাগ থেকে আটকের পর তাকে র‌্যাব-৩ এর কার্যালয়ে নেওয়া হয়েছে।
র‌্যাব-৩ এর অধিনায়ক লেফটেন্যান্ট কর্নেল এমরানুল হাসান বলেন, ‘র‌্যাব-৩ এর কার্যালয়ে রেখে তাকে (ইমরান) জিজ্ঞাসাবাদ চলছে। এরপর আমরা একটা সিদ্ধান্তে আসব। ’
জিজ্ঞাসাবাদ কিছু জানা গেছে কি না এমন প্রশ্নে এমরানুল হাসান বলেন, ‘আমরা এখনও তার সাথে কথা বলছি। পরে বিস্তারিত জানাতে পারব। ’
র‌্যাবের আইন ও গণমাধ্যম শাখার পরিচালক কমান্ডার মুফতি মাহমুদ খান বলেন, ‘সে র‌্যাবের হাতে এখনও আটক আছে। কী সিদ্ধান্ত হয় পরে জানানো হবে। ’
বুধবার বিকেল সাড়ে চারটার দিকে পূর্বঘোষিত বিক্ষোভ মিছিল ও সমাবেশ করার প্রস্তুতি নিচ্ছিলেন গণজাগরণ মঞ্চের কর্মীরা। একই স্থানে বাংলাদেশ ছাত্র ইউনিয়নের মানববন্ধন থাকায় তা পিছিয়ে সাড়ে চারটায় নেওয়া হয়। বিকাল চারটা ২৫ মিনিটেরে দিকে অনুষ্ঠানস্থলে আসেন ইমরান এইচ সরকার।
জর্জিয়ায় প্রথম মুসলিম হিসেবে বাংলাদেশি বংশোদ্ভূত সিনেটর নির্বাচিত